Щаяли лъаларо ругьунльун руго

Щибаб жоялдехун г1айибал ч1вазе,

Г1унгут1алабазул гьирал ц1езарун

Аск1ове ккарасул мугъалда лъезе.

Доб цебе бук1араб зулмуялъукьа

Зах1малъун гурищ нилъ къват1ир рорч1арал

Ч1ах1илъ зазилъ г1умру т1амиларилан

Т1огьол байдабазде шагьраби лъурал.

Гьанже щай нахъруссун арал къоязухъ,

Къварилъун ругилан ах1и т1амулел

Х1амихъе х1алт1арал умумузул мал,

Мал бан рехун тараб бицунеб бугеб.

Рокъобго лъим буго къулг1алъун чвахун

Къват1ий щай яхъиней г1ерет1ги босун

Мугъал ччук1изег1ан раччарал магьал

Гьанже раччуларин щай гаргадулел.

Рокъоб газги бук1ун рохьор хьвадейин

Хьитал хвезелъунищ къват1ир рахъинел

Къват1-къват1ахъ бичулеб къайиги бугин

Къварилъи бугилан кин зигардулел.

Нилъ эркенго руго, г1орц1унги руго

Ц1об Аллагьасги лъун лъик1 хьихьун руго,

Бугелда рак1ги г1ун, щукруги гьабун,

Щибаб бак1ихъ абе Альх1амдулиллагь.